Rozsudok Všeobecného súdu z 22. novembra 2023 – Symrise/ECHA
(vec T-655/20)1
(„REACH – Látka 2-etylhexyl salicylát – Výlučné použitie na výrobu kozmetických výrobkov – Kontrola súladu zápisov – Žiadosť dodatočných štúdií o toxicite – Článok 41 nariadenia (ES) č. 1907/2006 – Zákaz pokusov na zvieratách – Článok 18 ods. 1 písm. d) nariadenia (ES) č. 1223/2009 – Článok 2 ods. 4 písm. b), článok 14 ods. 5 písm. b) a oddiel 3 prílohy XI nariadenia č. 1907/2006 – Povinnosť odôvodnenia – Zjavne nesprávne posúdenie – Nesprávne právne posúdenie“)
Jazyk konania: angličtina
Účastníci konania
Žalobkyňa: Symrise AG (Holzminden, Nemecko) (v zastúpení: R. Cana a E. Mullier, advokáti)
Žalovaná: Európska chemická agentúra (v zastúpení: W. Broere, L. Bolzonello a A. Deloff-Bialek, splnomocnení zástupcovia)
Vedľajší účastníci, ktorí v konaní podporujú žalobkyňu: Cruelty Free Europe (CFE) (Brusel, Belgicko) (v zastúpení: S. Vandamme, V. McClelland, avocats a P. Moser, barrister), European Federation for Cosmetic Ingredients (EFfCI) (Brusel) (v zastúpení: R. Cana a E. Mullier, avocates), PETA International Science Consortium Ltd (Londýn, Spojené kráľovstvo) a PETA Science Consortium International eV (Stuttgart, Nemecko) (v zastúpení: R. Dereškevičiūtė, avocate, D. Scannell a S. Love, barristers), Unilever U.K. Central Resources Ltd (Londýn) a Unilever ASCC AG (Schaffhouse, Švajčiarsko) (v zastúpení: J.-P. Montfort, T. Delille a M. Pallu, avocats)
Predmet veci
Svojou žalobou podľa článku 263 ZFEÚ žalobkyňa navrhuje zrušenie rozhodnutia A-010-2018 odvolacej rady ECHA z 18. augusta 2020, týkajúceho sa kontroly zhody jej dokumentácie na zápis 2-etylhexyl salicylátu, ktorým sa zamietlo jej odvolanie podané proti rozhodnutiu z 13. marca 2018, ktorým ju ECHA žiadala o predloženie najmä štúdií na stavovcoch
Výrok rozsudku
Žaloba sa zamieta.
Symrise AG znáša svoje vlastné trovy konania ako aj trovy, ktoré vynaložila Európska chemická agentúra (ECHA), vrátane trov súvisiacich s konaním o predbežnom opatrení.
Cruelty Free Europe (CFE), PETA International Science Consortium Ltd, PETA Science Consortium International eV, European Federation for Cosmetics Ingredients (EFfCI), Unilever U.K. Central Resources Ltd a Unilever ASCC AG znášajú svoje vlastné trovy konania.
____________
1 Ú. v. EÚ C 53, 15.2.2021.